ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...ต้นกล้า
“การปล่อยวางในบางเรื่องอาจทำให้คุณมองเห็นแต่สิ่งดีๆ ได้”
...l...ตลกที่สุดไม่มีที่ไหนมากเท่าการที่ทริสเรทติ้งตัดสินใจระงับการให้รางวัลกับผู้บริหารและซีอีโอดีแบงก์รัฐกลุ่มหนึ่งที่มีผลงานดีเด่น ทั้งการโชว์ผลกำไร มีประสิทธิภาพในการตอบสนองนโยบาย และสามารถสร้างกระบวนการทำงานที่รอบคอบรัดกุม เพียงเพราะเคยเข้าไปติดบ่วงกับการทำหน้าที่ในฐานะผู้บริหารธนาคารพาณิชย์ในห้วงวิกฤตปี 2540 จึงถูกลากเข้าไปพัวพันกับคดี แต่ในที่สุดธนาคารแห่งประเทศไทยก็สั่งไม่ฟ้อง จนทำให้เขาๆ ได้มีโอกาสโชว์ฝีมือให้เป็นที่ประจักษ์ว่าการทำงานที่รุกรับเร็วนั้นเป็นเช่นไร 
แต่กลับโดนอดีตผู้ยิ่งใหญ่ในฐานะกรรมการท่าสำนักนโยบายรัฐวิสาหกิจตั้งขึ้นมาที่ติดกับอดีตคนหนึ่งทักท้วงว่า ไม่เหมาะสมที่จะเป็นซีอีโอดีเด่น เพราะคดีในอดีตพัวพัน...โธ่ อาจารย์ครับ ถ้าแบงก์ชาติยังถอนคดี การตรวจสอบก็ไม่พบว่าผิดแล้วมาติดบ่วงเพราะดุลยพินิจไม่เชื่อกันแบบนี้แล้วไซร้ คนทำงานก็โดนกันทั้งนั้น แต่คนที่ไม่ทำงานและอาจารย์เท่านั้นแหละที่จักไม่มีแผล จริงป่าว...
...l...ยินดีกับ ธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย (ibank) ที่ได้รับรางวัลเกียรติคุณ “The Best Islamic Finance Bank in Thailand 2010” จาก ซิดดิค บาซาร์วาล่า ประธานเจ้าหน้าที่บริหาร นิตยสาร Alpha Southeast Asia เป็นปีที่ 2 ติดต่อกันแล้ว นี่คือการพิสูจน์ว่า เมื่อทำดี ก็ต้องมีคนเห็น
...l...ช่วงนี้ สถิตย์ ลิ่มพงศ์พันธุ์ ปลัดกระทรวงการคลัง ดูจะภูมิอกภูมิใจกับการผลักดันสร้าง “สถาบันวิทยาการเศรษฐกิจและการคลัง” ขึ้นมา เพื่อฝึกอบรมข้าราชการระดับกลาง ระดับสูง ขึ้นเป็นนักการคลังมืออาชีพ ใน 3 หลักสูตร ได้แก่ หลักสูตรนักบริหารระดับสูงด้านเศรษฐกิจและการคลัง จะเริ่มเรียนเดือน ต.ค.ธ.ค.นี้
หลักสูตรนักบริหารการคลัง เน้นการต่อยอดความคิดให้กับผู้เรียน เปิดไปวันที่ 2 ส.ค.ที่ผ่านมา หลักสูตรนักการคลัง ที่ต้องการสร้างพื้นฐานความรู้ของการเป็นนักการคลัง จะเริ่มเรียนในช่วงต้นปี 2554 โน่น
ตอนนี้กำลังควานหาพันธมิตรมาร่วมกันจัดการจัดอบรมหลักสูตร Top Executive Program in Commerce and Trade : TEPCoT ใครสนใจก็เชิญติดต่อได้ งานนี้ทั้ง สถิตย์ และ คณิศ แสงสุพรรณ เค้าทุ่มเท...